Llista les referències a persones que s'esmenten al text:
incorporar en el pressupost del 2022 i, per tant, entenc que això és una cosa que no aconseguirem. La presidenta Gràcies, diputat. Atès que les esmenes han estat retirades, per posicionar-se respecte a la proposta de resolució té la paraula la diputada Assumpta Escarp en nom del Grup Socialista. Assumpta Escarp Gibert Gràcies, presidenta. M'agradaria començar agraint, eh?, la feina, no al personal de neteja, de tots els i les treballadores sanitàries, però també, del sistema sanitari, però també de tots aquells que van ser essencials en els moments més durs i que encara ho són, encara que moltes vegades els neguem el títol d’essencialitat, no? Nosaltres votarem a favor de la proposta de resolució. Té raó el diputat Cid, el punt 3 està reconegut. El punt 2 em sembla bé que es mantingui com a punt preventiu. En tot cas, les coses han de ser així. Perquè, de fet, jo recordo quan es va portar al ple el decret de la retribució extraordinària, van ser diversos els grups que en aquell moment, i també el grup del diputat Cid, ens vam manifestar sobre un plantejament d'una retribució que era injusta, no atenia a tot el personal i, a més, profundament classista. Perquè no només hi establia unes diferències salarials i un ventall excessiu, sinó que, a més, oblidava a parts essencials del personal. Jo crec que la covid ens va ensenyar i va ensenyar sobretot en els centres sanitaris, només cal parlar amb ells, com es treballa en equip de dalt a baix i de baix a dalt i, per tant, la importància de totes i tots. I quan tu dius «essencials tots i totes» és igual al centre on sigui o quin tipus, per entendre'ns, de contracte hi ha. No pot ser que s'hagi pagat el personal de neteja propi d'alguns centres i, en canvi, tot el personal externalitzat, que va fer exactament la mateixa feina, doncs a vegades més mal pagada, a sobre no tingui cap tipus de reconeixement. Per tant, donarem suport a tota la proposta, com els deia, i esperem que, si mai torna a passar, hi hagi un plantejament absolutament diferent i, a més, atenent no només a les categories professionals, sinó als esforços que col·lectivament van realitzar tots els i les professionals del sistema sanitari.
Assumpta Escarp, Cid, Assumpta Escarp Gibert